b'\n_START_ARTICLE_\n\xc3\x81lvaro Morata\n_START_SECTION_\nKoondisekarj\xc3\xa4\xc3\xa4r\n_START_PARAGRAPH_\nTa esindas Hispaania noortekoondiseid 2009. aasta noorte maailmameistriv\xc3\xb5istlustel Nigeerias, kus ta l\xc3\xb5i kaks v\xc3\xa4ravat, 2011. aasta Euroopa U19 meistriv\xc3\xb5istlustel Rumeenias, kus ta tuli Hispaania koondisega Euroopa meistriks ja oli kuue v\xc3\xa4rava turniiri suurim v\xc3\xa4ravak\xc3\xbctt, ja 2013. aasta Euroopa U21 meistriv\xc3\xb5istlustel Iisraelis, kus ta tuli samuti Hispaania koondisega Euroopa meistriks ja oli nelja v\xc3\xa4ravaga turniiri suurim v\xc3\xa4rvak\xc3\xbctt_NEWLINE_Deb\xc3\xbc\xc3\xbcdi Hispaania rahvuskoondises tegi ta 15. oktoobril 2014 EM-i valikm\xc3\xa4ngus Valgevene vastu. Esimese v\xc3\xa4rava rahvuskoondises l\xc3\xb5i ta 27. m\xc3\xa4rtsil 2015 EM-i valikm\xc3\xa4ngus Ukraina vastu._NEWLINE_Ta kuulus Hispaania koondisse 2016. aasta Euroopa meistriv\xc3\xb5istlustel Prantsusmaal. Ta l\xc3\xb5i 17. juunil teises alagrupim\xc3\xa4ngus kaks v\xc3\xa4ravat T\xc3\xbcrgi vastu ja viimases alagrupim\xc3\xa4ngus 21. juunil v\xc3\xa4rava Horvaatia vastu.'